Document ID: 32013R0072

KOMISJONI RAKENDUSMÄÄRUS (EL) nr 72/2013,
25. jaanuar 2013,
millega muudetakse määruseid (EÜ) nr 180/2008 ja (EÜ) nr 737/2008 seoses teatavate laborite määramisega kindlaks ajavahemikuks Euroopa Liidu referentlaboriteks
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 55 lõiget 1,
võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 19 punkti d
ning arvestades järgmist:
(1)
Komisjoni 28. veebruari 2008. aasta määruses (EÜ) nr 180/2008 (milles käsitletakse ühenduse referentlaboreid muude hobuslaste haiguste jaoks kui hobuste aafrika katk ning millega muudetakse Euroopa Parlamendi ja nõukogu määruse (EÜ) nr 882/2004 VII lisa) (3) määras komisjon Prantsusmaal asuva ameti Agence nationale de sécurité sanitaire de l’alimentation, de l’environnement et du travail (ANSES) koos oma loomatervishoiu ja hobuslaste haiguste laboritega viieks aastaks ELi referentlaboriks hobuslaste muude haiguste jaoks kui hobuste aafrika katk alates 1. juulist 2008 ning sätestas referentlabori funktsioonid, ülesanded ja menetlused koostööks liikmesriikide hobuslaste nakkushaiguste diagnoosimise eest vastutavate laboritega.
(2)
Komisjoni 28. juuli 2008. aasta määrusega (EÜ) nr 737/2008 (millega määratakse ühenduse koorikloomade haiguste, marutaudi ja veiste tuberkuloosi referentlaborid, sätestatakse marutaudi ja veiste tuberkuloosi ühenduse referentlaborite täiendav vastutus ja ülesanded ning muudetakse Euroopa Parlamendi ja nõukogu määruse (EÜ) nr 882/2004 VII lisa) (4) määras komisjon Ühendkuningriigis asuva keskuse Centre for Environment, Fisheries & Aquaculture Science (Cefas) Weymouth’i labori viieks aastaks koorikloomade haiguste ELi referentlaboriks alates 1. juulist 2008.
(3)
Selleks et tagada Euroopa Liidus analüütiliste ja diagnostiliste tulemuste kõrget kvaliteeti ja ühtsust, on oluline, et määratud ELi referentlaborid hobuslaste muude haiguste jaoks kui hobuste Aafrika katk ja koorikloomade haiguste jaoks jätkaksid oma tegevust veel viis aastat.
(4)
Seega tuleks nende laborite puhul Euroopa Liidu määratud referentlaboriteks olemist pikendada.
(5)
Lisaks tuleks nüüd pärast Lissaboni lepingu jõustumist viidata määruses (EÜ) nr 737/2008 loetletud laboritele (varem „Ühenduse referentlaboratooriumid”) väljendiga „Euroopa Liidu (ELi) referentlaborid”.
(6)
Seepärast tuleks määruseid (EÜ) nr 180/2008 ja (EÜ) nr 737/2008 vastavalt muuta,
(7)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 180/2008 artikli 1 lõikes 1 asendatakse kuupäev 30. juuni 2013 kuupäevaga 30. juuni 2018.
Artikkel 2
Määruse (EÜ) nr 737/2008 artikkel 1 asendatakse järgmisega:
„Artikkel 1
Käesolevaga määratakse koorikloomade haiguste ELi referentlaboriks alates 1. juulist 2008 kuni 30. juunini 2018 Centre for Environment, Fisheries & Aquaculture Science (Cefas), Weymouth Laboratory, Ühendkuningriik.”
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. jaanuar 2013

Labels: 7
18
6